Finnish Open Access -ryhmän kokous 

Aika: maanantai 9. kesäkuuta  kello 9.30–11.30 
Paikka: Helsingin yliopiston kirjasto Fabianian kokoushuone, sisäänkäynti Yliopistonkatu 1 

Osallistujat: 
Eeva-Liisa Aalto Tieteellisten Seurain Valtuuskunta, 
Bo-Christer Björk Hanken/ SciX, 
Kristiina Hormia-Poutanen HYK/FinELib
Irja Laamanen STKS:n kausijulkaisutyöryhmä, 
Ari Muhonen TKK 
Annikki Roos Kansanterveyslaitos
Maija-Liisa Toikka Suomen Akatemia
Irma Reijonen HYK (sihteeri)

1.	Tiedoksi asioita, kokouksia ja tapahtumia 

o	NOP-HS, joka on pohjoismaisten humanistis-yhteiskuntatieteellisten toimikuntien julkaisutukea myöntävä yhteistyöelin, järjesti 3.–4.6. Helsingørissä konferenssin Framtidens Forskningspublicering. Siellä esiteltiin Tanskan Biblioteksstyrelsenin laatima raportti Fremtidens forskningspublicerin - et nordisk samarbejde (Nordic co-operative solution for scholarly publishing) ja keskusteltiin siihen sisältyvistä ehdotuksista. 

Raportissa esitetään malleja, joilla pienet tieteelliset aikakauslehdet voisivat siirtyä elektroniseen rinnakkaisjulkaisemiseen. Pohjoismaisen yhteistyön kohteiksi esitetään e-julkaisemisen neuvontapalvelukeskuksen perustamista ja/tai yhteistä portaalia lehtien näkyvyyden ja jakelun parantamiseksi. Raportin pohjalta työstetään etenemisstrategia. Sen laatii NOP-HS:n lokakuussa pidettävään kokoukseen mennessä pieni työryhmä, jossa on edustaja kustakin mukana olleesta maasta. Ryhmän jäsenet ovat aktiivisesti yhteydessä omassa maassaan eri tahoihin. Suomesta työryhmään kuuluu Turid Hedlund. 

o	25.-26.6. Portugalissa pidetään ELPUB2003-konferenssi. 

2.	Keskustellaan ryhmän visiosta vuodelle 2008 

Visioon ehdotettiin seuraavia aineksia:

o	edistää kansallisen/suomalaisen tieteellisen tietopääoman löytyvyyttä ja saatavuutta
o	kansallisen tieteellisen tietopääoman käytön tehostaminen
o	tieteellisen tiedon tuottaminen/julkaiseminen: Suomessa julkaistavat tieteelliset lehdet ja organisaatioiden omat julkaisuarkistot

o	koordinointi (irrallisista osista koordinoitu kokonaisuus)

Vision työstämistä jatketaan seuraavissa kokouksissa.

3.	Ryhmän toiminta vuonna 2003

o	tiedottaminen 
(ks. kohta 4)

o	seminaarin järjestäminen 
(ks. kohta 5)

o	kansallisen verkoston luominen 
Laajennetaan ryhmän edustavuutta ja lähetetään ryhmän toiminnasta kiinnostuneille sama postitus kuin kokouksiin osallistuvillekin. 

o	pohjoismainen yhteistyö
Seurataan Lundin kokoaman Nordisk resurscentrum för vetenskaplig kommunikation -hankkeen edistymistä. Suomalaisista yliopistokirjastoista hankkeessa on mukana TKK:n kirjasto. Hankkeen rahahakemusta käsitellään NordInfossa kesäkuussa. Yhteyshenkilönä on Ari Muhonen. 

Seurataan Biblioteksstyrelsenin raportin jatkokäsittelyä NOP-HS:ssä ja keskustellaan ehdotuksista. Lokakuun NOP:n kokouksen jälkeen katsotaan, mihin suuntaan pohjoismainen yhteistyö on kehittymässä. Yhteyshenkilöinä on Turid Hedlund ja Maija-Liisa Toikka. 

4.	Tiedottaminen

o	Lehdistötiedote ryhmän perustamisesta
Käsiteltiin Bo-Christer Björkin laatimaa luonnosta lehdistötiedotteeksi. Sihteeri ja puheenjohtaja tekevät tiedotteen valmiiksi, minkä jälkeen se toimitetaan STT-jakelun kautta tiedotusvälineille. Lisäksi se lähetetään TSV:n kautta tiedetoimittajille ja HYK:n kautta kirjastoalan julkaisuihin ja yliopistojen tiedotuksiin. 

o	Verkkosivut
Syksyn aikana tehdään omat verkkosivut. Hanken ja HYK toteuttavat yhdessä. HYK rahoittaa sivujen tekemisen.

o	Logo
Ryhmälle suunnitellaan logo. HYK rahoittaa sen tekemisen.

o	Kalvopaketti 
Valmistellaan eri foorumeilla esitettäväksi soveltuva perustietopaketti open accessistä ja ryhmän toiminnasta. Koostetaan kalvopaketti seminaarin jälkeen, koska silloin on kertynyt riittävästi valmista aineistoa. 
o	Lehtiartikkelit
Pyritään julkaisemaan eri foorumeilla artikkeleita open access -periaatteista ja ryhmän toiminnasta. Artikkeleita kirjoitetaan etenkin seminaarin esitysten pohjalta. Listattiin lehtiä, joihin juttuja tarjotaan:
Tieteessä tapahtuu (TSV), Yliopistolehti (HY), muut yliopistojen omat tiedotuslehdet, Korkeakoulutieto (OPM), A propos (Suomen Akatemia), Acatiimi (Tieteentekijöiden liitto), Signum, Kirjastolehti, Tietopalvelulehti, Informaatiotutkimus.

Näiden lisäksi pyritään saamaan seminaarin yhteydessä juttu Helsingin Sanomiin. 

5.	Seminaarin järjestäminen

Edellisessä kokouksessa ideoituja aiheita:
I.	Tieteellisten julkaisujen käyttö mittareina tutkimuksen arvioinnissa: miten kriteerit vaikuttavat julkaisemisen rakenteisiin
II.	yliopistojen omat julkaisuarkistot: esimerkkejä onnistuneista hankkeista
III.	miten voidaan tukea kansallista tieteellistä julkaisemista? Tarvitaanko kansallista palvelua, joka tarjoaisi infrastruktuurin ja tuen?
IV.	uudet liiketoimintamallit: esimerkkinä BioMed Central
V.	immateriaalioikeus: tekijänoikeudet sopimuksellisena kysymyksenä (Niklas Bruun)

Aika: 8.-9.1.2004
Paikka: Helsinki, mahdollisesti Hankenin juhlasali 

Ensimmäisenä päivänä on yleisluentoja, jotka suunnataan tutkijoille ja koko tiedeyhteisölle, erityisesti päätöksentekijöille tiedeyhteisössä ja tutkimuksen rahoittajaorganisaatioissa. Toisena päivänä pidetään joistain osa-alueista käytännönläheisiä työpajoja, joiden osallistujamäärä on 10-15 henkeä/ryhmä. 

1. päivä
Teemoja:
-	mikä on tiedon avoimen saatavuuden merkitys ja vaikutus yhteiskunnassa
-	mikä on kansallisen tieteellisen julkaisutoiminnan merkitys (lehdet ja julkaisuarkistot)
-	julkaisujen käyttö tutkimuksen arvioinnissa, arviointikriteerien vaikutukset julkaisemiseen
-	julkaisemisen rakenteiden muutos: vanhat ja uudet mallit

Ohjelma:
-	luentoja
-	paneelikeskustelu open access -periaatteesta: onko tärkeä ja miten sitä voidaan edistää. Panelisteja pyydetään esim. seuraavilta tahoilta: Tekes, Suomen Akatemia, opetusministeriö, tiede- ja teknologianeuvosto, yliopistojen rehtorit

2. päivä
Teemoja:
-	organisaatioiden omat julkaisuarkistot
-	tekijänoikeuskysymykset, sopimukset kustantajien kanssa

Ohjelma:
-	work shop -työskentelyä

Mahdollisia puhujia: 
-	Stephen Pinfield, Nottinghamin yliopisto, yliopiston julkaisuarkisto
-	Leo Waaijers, Wageningenin yliopisto: DARE - Digital Academic Repositories, FIGARO-hanke 
-	BioMed Centralin edustaja: esimerkki uudesta tieteellisen julkaisemisen liiketoimintamallista

Pieni delegaatio on menossa keskustelemaan seminaarin  järjestämisestä opetusministeriön tiedepolitiikan yksikön johtajan Sakari Karjalaisen kanssa heti kokouksemme jälkeen.

6.	Opinnäytetöitä tekevien tapaaminen
Ei käsitelty.

7.	Seuraava kokous
Sovittiin, että kokoonnutaan to 19.6. klo 9 suunnittelemaan seminaaria. Seuraava kokous pidetään ma 25.8. klo 10.30.